b"\n_START_ARTICLE_\nSuddenly There's a Valley\n_START_PARAGRAPH_\n\xc2\xabSuddenly There's a Valley\xc2\xbb er en amerikansk sang med melodi og tekst av Chuck Meyer og Biff Jones. Den ble publisert i 1955._NEWLINE_Sangfen ble en st\xc3\xb8rre hit for Gogi Grant. Hennes innspilling ble utgitt av Era Records med katalognummer 1003._NEWLINE_Sangen har ogs\xc3\xa5 blitt spilt inn p\xc3\xa5 plate av Jo Stafford (Utgitt av Columbia Records med katalognummer 40559, av Julius La Rosa (Utgitt av Cadence Records med katalognummer 1270) og av The Mills Brothers 1. september 1955 (Utgitt av Decca Records med katalognummer 29686)._NEWLINE_Edith Piaf spilte inn en franskspr\xc3\xa5klig versjon, \xc2\xabSoudain une vall\xc3\xa9\xc3\xa9\xc2\xbb , p\xc3\xa5 plate, som solgte bedre enn alle tidligere versjoner i Europa._NEWLINE_En tysk verjon ble spilt inn 1. desember 1955 av Vera Lynn under tittelen \xc2\xabFolgen dem Rat deines Herzens\xc2\xbb. Den ble utgitt i begynnelsen av 1956 p\xc3\xa5 Decca-singlen D\xc2\xa018\xc2\xa0172._NEWLINE_Den ble ogs\xc3\xa5 sunget av The Drifters i 1960._NEWLINE_I 1964 ble sangen fremf\xc3\xb8rt av The Kingsmen p\xc3\xa5 gospelalbumet med samme navn.\n_START_SECTION_\nNorsk versjon\n_START_PARAGRAPH_\nJuul Hansen har skrevet en norsk tekst. P\xc3\xa5 norsk b\xc3\xa6rer den tittelen \xc2\xabEn plass i solen\xc2\xbb.\n_START_SECTION_\nListeplasseringer\n_START_PARAGRAPH_\nEn versjon med Petula Clark kom p\xc3\xa5 den britiske singlelisten 26. november 1955 og l\xc3\xa5 der i ti uker med nummer syv som h\xc3\xb8yeste plassering._NEWLINE_Jo Staffords versjon kom p\xc3\xa5 den britiske singlelisten 10. desember 1955 og l\xc3\xa5 der i seks uker med nummer tolv som h\xc3\xb8yeste plassering_NEWLINE_En versjon med Lee Lawrence om p\xc3\xa5 den britiske singlelisten 3. desember 1955 og l\xc3\xa5 der i fire uker med nummer 14 som h\xc3\xb8yeste plassering._NEWLINE_P\xc3\xa5 Cash Box Best-Selling Record-listen, hvor alle de amerikanske versjonene var kombinert, n\xc3\xa5dde sangen en \xc3\xa5ttendeplass._NEWLINE_The Mills Brothers n\xc3\xa5dde ogs\xc3\xa5 Billboard Top 100 med sin versjon, men den ble ikke listet av Cash Box som bestselger._NEWLINE_Gogi Grants versjon n\xc3\xa5dde Billboard magazines Top 10."